PREDBEŽNÁ INFORMÁCIA
(podľa § 9 zákona č. 400/2015 Z. z. o tvorbe právnych predpisov a o Zbierke zákonov Slovenskej republiky a o zmene a doplnení niektorých zákonov)
1. Pripravovaný právny predpis:

Návrh vyhlášky Ministerstva vnútra Slovenskej republiky, ktorou sa mení a dopĺňa vyhláška Ministerstva vnútra Slovenskej republiky č. 224/2024 Z. z., ktorou sa ustanovujú podrobnosti o poskytovaní identifikácie volajúceho a o poskytovaní lokalizačných údajov.

1. Základné ciele právnej úpravy:
Cieľom právnej úpravy je prispôsobiť podrobnosti o poskytovaní identifikácie volajúceho a o poskytovaní lokalizačných údajov pri tiesňovej komunikácii súčasnému stavu sietí a služieb: ustanoviť prenos údajov do koordinačného strediska integrovaného záchranného systému a operačných stredísk tiesňového volania výlučne signalizačným protokolom SIP, upraviť tvar identifikátora bunky v sieťach štvrtej a piatej generácie, ustanoviť prenos lokalizačného údaja zaslaného koncovým zariadením (AML, PIDF-LO), doplniť smerovanie volaní eCall a smerovanie tiesňových volaní na nové číslo tiesňového volania 153 Horskej záchrannej služby.
1. Zhodnotenie súčasného stavu:
Problematiku upravuje vyhláška Ministerstva vnútra Slovenskej republiky č. 224/2024 Z. z., ktorou sa ustanovujú podrobnosti o poskytovaní identifikácie volajúceho a o poskytovaní lokalizačných údajov, účinná od 1. septembra 2024. Vyhláška upravuje prenos údajov súbežne pre signalizačný systém SS7 a pre signalizačný protokol SIP a pre siete druhej až piatej generácie. Podniky pri prepojení so strediskami prechádzajú na protokol SIP, siete tretej generácie sa už neprevádzkujú a rozširuje sa prenos polohy určenej koncovým zariadením, ktorý platné znenie v sieťach štvrtej a piatej generácie výslovne neupravuje.
1. Spôsob zapojenia verejnosti do prípravy právneho predpisu:

Verejnosť sa môže zapojiť do prípravy právneho predpisu formou zasielania podnetov, či návrhov v intenciách vecného zamerania podľa bodu 2.

Kontaktné údaje:
Ministerstvo vnútra Slovenskej republiky
sekcia krízového riadenia
Pribinova 2
812 72 Bratislava 

email:	adam.regec@minv.sk,  
peter.fridmansky@minv.sk

1. Predpokladaný termín začatia pripomienkového konania:
November 2026
                                                                                      

